Diari Oficial de la Generalitat Valenciana


Sumari del DOGV 3649, del 21-12-1999 (1999/10886)

Notificació de resolució de sol·licitud d'indemnització de danys i perjudicis en matèria de responsabilitat patrimonial de l'administració.
-------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10316


Organisme emissor
:   Conselleria de Cultura, Educació i Ciència

Tipus de document
:   Anunci

Notificació de resolució de sol·licitud d'indemnització de danys i perjudicis en matèria de responsabilitat patrimonial de l'administració. [1999/X10058]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la notificació de la resolució d'indemnització de danys i perjudicis formulada per la senyora Enedina Parreño Oviedo en matèria de responsabilitat patrimonial de l'administració.
  
Vista la sol·licitud d'indemnització de danys i perjuí formulada per la senyora Enedina Parreño Oviedo, en nom i representació de l'alumna Sandra Irene Parreño, i vistos els següents:
  
Antecedents de fet
  
Primer
  
Mitjançant escrit de data 10 de desembre de 1998, la senyora Enedina Parreño Oviedo sol·licita indemnització en la quantitat de 7.000 PTA (42,07 euros), pels danys soferts per la seua filla Sandra Irene Parreño, el dia 13 de novembre de 1998, a les 10.30 hores en el CP la Marina del Grau de Castelló.
  
Segon
  
Mitjançant Resolució de 12 de febrer de 1999, de la Direcció General de Règim Econòmic de la Conselleria de Cultura, Educació i Ciència de la Generalitat Valenciana, s'acorda la incoació de l'expedient indemnitzador per a determinar la responsabilitat patrimonial de l'administració.
  
Tercer
  
Conclosa la instrucció del procediment, i després del tràmit d'audiència als interessats, es formula la corresponent proposta de resolució, recaient posteriorment informe del Servei Jurídic de la Conselleria, i dictamen del Consell Jurídic Consultiu de data 9 de setembre de 1999.
  
Fonaments de dret
  
Primer
  
L'article 106 de la Constitució Espanyola estableix el principi de la responsabilitat patrimonial de l'administració pública per les lesions que sofrisquen els particulars en qualsevol dels seus béns i drets , sempre que la lesió siga conseqüència del funcionament dels serveis públics, precepte constitucional que desenrotlla el títol X de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En conseqüència, el procediment que s'ha seguit per a tramitar la sol·licitud formulada per la senyora Enedina Parreño Oviedo, és el previst en l'article 142 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, desenrotllat pel Reial Decret 429/93 de 26 de març, que aprova el Reglament dels Procediments de les Administracions Públiques en matèria de Responsabilitat Patrimonial.
  
Segon
  
De conformitat amb allò que s'ha establit en l'article 142.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és competent per a la resolució de la reclamació d'indemnització el titular de la Conselleria de Cultura, Educació i Ciència. La dita competència ha sigut delegada en el director general de Règim Econòmic d'aquesta Conselleria, mitjançant Ordre de 22 de novembre de 1996 (DOGV núm. 2.881, de 2.12.1996).
  
Tercer
  
L'article 139 de la Llei 30/1992, estableix que els particulars tindran dret a ser indemnitzats per les Administracions Públiques corresponents, de tota lesió que sofrisquen en els seus béns i drets, excepte en els casos de força major, sempre que la lesió siga conseqüència del funcionament normal o anormal dels serveis públics.
  
Segons la doctrina científica i la constant jurisprudència del Tribunal Suprem -sentències de 20 de desembre de 1994, 25 de maig de 1995 i 20 de juny de 1995- perquè procedisca l'acció de responsabilitat patrimonial de l'administració és necessari que el dany o la lesió patrimonial soferta per la reclamant siguen conseqüència del funcionament normal o anormal dels serveis públics en una relació directa, immediata i exclusiva de causa a efecte, sense admetre les intromissions o interferències estranyes en les que pogueren cooperar tercers o el propi lesionat, alterant el nexe causal.
  
Dels documents obrants en l'expedient es desprèn que, el dia 13 de novembre de 1998, a les 10.30 hores, al pati del CP la Marina del Grau de Castelló, durant la classe d'educació física mentre realitzaven una activitat amb unes piques, l'alumna Sandra Irene Parreño va rebre un colp a la boca amb el pal d'un company, que li va trencar una dent.
  
En l'informe de la direcció del centre docent, de data 2 de març de 1999, s'hi addueix el següent:
  
"El dia 13.11.1998, a les 10.30 i al pati de l'escola, en la classe d'educació física, un xiquet va agafar una pica que estaven utilitzant per a una activitat d'educació física, va pegar en la boca a Sandra Irene Parreño, i li va trencar l'incisiu superior dret.
  
L'accident es va produir en presència de la mestra d'educació física i de tot el grup de classe de la xiqueta accidentada.
  
L'exercici proposat per la mestra no suposava perillositat per ell mateix, va ser el mal ús del material que va fer un alumne el que va produir l'accident".
  
Pel que fa a l'actuació del centre docent, es recorda el contingut del dictamen del Consell d'Estat 301/1992 de 12 de juny, quan va sostenir que és doctrina reiterada que el deure de vigilància "no pot excedir del que siga raonablement exigible". Per tot això, en ocasions no és possible evitar que es produïsquen danys derivats d'actes que donada l'espontaneïtat i rapidesa amb què es produeixen són imprevisibles.
  
No obstant l'anterior, tenint en compte l'edat dels alumnes, huit anys d'edat, i l'origen del dany, el mal ús del material utilitzat per un d'ells, no podent ser imputable el dany al mateix, es considera que existeix una relació de causa a efecte entre el dany i el funcionament del servei públic, com a conseqüència de la configuració de la responsabilitat objectiva de l'administració, en el nostre Ordenament jurídic, en aquest cas de l'administració Educativa, pel que concorren els requisits exigits pels articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Havent comprovat que la quantia dels danys al·legats per la interessada ascendeix a la quantitat de 7.000 PTA (42,07 euros) procedeix que es porta a cap el seu abonament en metàl·lic d'una sola vegada.
  
Per tot això, i en exercici de les competències legalment atribuïdes, i d'acord amb allò que s'ha establit en l'article 13.2 del Reial Decret 429/1993, de 26 de març, i conformement amb el Consell Jurídic Consultiu, segons dictamen indicat en els antecedents de fet de la present resolució, resolc:
  
Estimar la reclamació d'indemnització presentada per la senyora Enedina Parreño Oviedo, en nom i representació de Sandra Irene Parreño, en la quantitat de 7.000 PTA (42,07 euros), per concórrer, en el supòsit en qüestió, els requisits legalment previstos perquè s'hi escaiga la responsabilitat patrimonial de l'administració en existir nexe causal entre el funcionament del servei públic i el dany sofert.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del director general de Règim Econòmic, en el termini d'un mes a comptar des de l'endemà al de la seua notificació.
  
b) El recurs contenciós administratiu haurà de plantejar-se davant del tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua notificació.
  
Cosa que comuniquem perquè en prengueu coneixement i notificació.